İstanbulda terror ğämäle (2017)

İstanbulda terror ğämäle - 2017 yılnıñ 1 ğinwarında tönge säğät 01:15 (FET) Törkiäneñ İstanbul tönge klubına terror höcüme buldı.

Höcüm baylar häm mäşhürlär yöri torğan Reina klubında Yaña yılnı qarşı alu kiçäsendä bulğan. Avtomat belän qorallanğan keşe klub yanında uq ber pülisä xezmätkären atıp ütergän häm eçkä kerep yaq-yaqqa ata başlağan. Näticädä 39 häläk bulğan, 16-sı – çit il watandaşı. 70-läp keşe yaralanğan.

Ortaköy rayonında, Boğaz küpere yanında urnaşqan klubta barlığı 500-800 keşe bulğan. Atış näticäsendä xalıq arasında panika başlanğan, küp keşe idängä yığılğan. Qayberäwlär qurqudan Boğazğa sikergän. Klubqa 60lap aşığıç yärdäm kürsätü maşinası kilgän.

Qayber mäğlümatlarğa qarağanda, bu höcümdä ike yäki tağın da kübräk keşe qatnaşqan. Alarnıñ Santa-Klaus kostümnarında buluı turında xäbärlär dä bar. Pülisä höcümçelärne tota almağan. Alarnı ezläw däwam itä.

Törkiäneñ Eçke Eşlär ministrı  Söläyman Soylu häm İstanbul xakime Vasip Şahin buyınça bulğan waqiğalar terror ğämälenä qarıy.

 Sıltamalar 
http://www.azatliq.org/a/28208418.html
Slawson N., Grierson J., Siddique H., Russell G. Istanbul attack: Manhunt for attacker who killed 39 in nightclub – as it happened (англ.). The Guardian (1 January 2017). Проверено 1 января 2017.

Төркем:Террор гамәлләре
Төркем:2017 ел
Төркем:Төркия тарихы